**From:** Katalin Szabó <[szabokatalin1989@gmail.com](mailto:szabokatalin1989@gmail.com)>   
**Sent:** Thursday, December 2, 2021 8:45 PM  
**To:** [varostervezes@kecskemet.hu](mailto:varostervezes@kecskemet.hu)  
**Subject:** észrevételek Megalapozó Vizsgálathoz

Tisztelt Cím!

Válaszul a [kecskemet.hu](http://kecskemet.hu) weboldalon közzétett hirdetményre szeretném az észrevételeimet megosztani Önökkel Kecskemét MJV Megalapozó Vizsgálata kapcsán. A dokumentumok rendkívül alaposak, tudományos igényességgel készültek, az alábbiakat azonban javaslom felülvizsgálni:

* A Megalapozó Vizsgálat I. kötetének  3. táblázatában a százalékok a fejléccel ellentétben nem a két érték közötti eltérést, hanem a két érték arányát mutatják.
* A Megalapozó Vizsgálat II. kötetében szereplő 88. ábrán nem a Csap utca, hanem a Présház utca házai láthatók, egy 2011-ben készült fényképen. A két utca között a valóságban számottevő különbség van mind a lakók társadalmi helyzetét, mind a lakóházak állapotát tekintve, ráadásul a Csap utcában számottevően megváltozott az utcakép  2011 óta, több lakóház felújításra került. Az, hogy 2011-es adatok alapján a KSH szegregátumként azonosította a Csap utca Présház utca felőli oldalát, jó eséllyel a módszertanból adódik: a Présház utcán valóban magas számban élnek alacsony státuszú személyek, melyet az alacsony lakosságszámú Csap utca adatai nem tudnak ellensúlyozni. A népszámlálási tömb határa pedig az utca, és nem a telekhatár. Kérem, hogy aktualizálják, vagy legalább árnyalják a 2011. népszámlálás szegregációs adatait, például a tényleges segélyezési adatok alapján. A tévesen a Csap utcának tulajdonított utcaképet vagy képfeliratot kérem, javítsák, mert hátrányosan érinti a valóságban nem szegregált Csap utca lakosait. Javaslom frissebb fotó használatát, vagy a fotó használatának mellőzését.
* A Megalapozó Vizsgálat II. kötetének 129. ábráján (helyesen 68. ábra a 129. oldalon) nem szerepel problémaként a Szolnoki úti aluljáró és a Szolnoki út - Béke fasor - Liszt Ferenc utcai csomópont közötti kerékpárút-szakasz, mely állapotából adódóan kerékpározásra alig alkalmas. A burkolat repedezett, a környező fák gyökerei miatt a felülete erősen hullámos. A városi kerékpárút-hálózat szempontjából a költségeket jelentősen meghaladó haszonnal járna az egyébként rövid szakasz felújítása, így javaslom beemelni a problémák és fejlesztési célok közé.

Ha az észrevételeim kapcsán kérdés merülne fel, emailben és telefonon (+3630/536-6334) is készséggel állok rendelkezésükre. Gratulálok az eddig elvégzett munkájukhoz, és sok sikert kívánok a továbbiakhoz!

Szabó Katalin